Udkast til AFGØRELSE TRUFFET AF DET BLANDEDE EØS-UDVALG om ændring af bilag II (tekniske forskrifter, standarder, prøvning og certificering) til EØS-aftalen - Udkast til Fællesskabets fælles stillingtagen

(forelagt af Kommissionen)

BEGRUNDELSE

1. For at sikre den fornødne retssikkerhed og homogenitet skal Det Blandede EØS-udvalg integrere alle relevante EF-bestemmelser i EØS-aftalen.

2. Det Blandede EØS-udvalg bør derfor vedtage vedlagte afgørelse om at ændre bilag II til EØS-aftalen ved at tilføje retsakter, der nylig er blevet vedtaget inden for tekniske forskrifter, standarder, afprøvning og certificering. For denne afgørelses vedkommende drejer det sig om:

- 394 L 0035: Europa-Parlamentets og Rådets direktiv 94/35/EF af 30. juni 1994 om sødestoffer til brug i levnedsmidler (EFT L 237 af 10.9.1994, s. 3), ændret ved EFT L 265 af 30.9.1998, s. 35.

- 394 L 0036: Europa-Parlamentets og Rådets direktiv 94/36/EF af 30. juni 1994 om farvestoffer til brug i levnedsmidler (EFT L 237 af 10.9.1994, s. 13), ændret ved EFT L 259 af 7.10.1994, s. 33 og EFT L 252 af 4.10.1996, s. 23.

- 395 L 0002: Europa-Parlamentets og Rådets direktiv 95/2/EF af 20. februar 1995 om andre tilsætningsstoffer til levnedsmidler end farvestoffer og sødestoffer (EFT L 61 af 18.3.1995, s. 1), ændret ved EFT L 248 af 14.10.1995, s. 60.

3. Forslaget vedrører en ændring i form af en kort overgangsperiode for at undgå, at Norge skal ændre sin lovgivning vedrørende cyklamat to gange inden for en kort periode. Afvigelsen ophører, så snart Fællesskabet har truffet en afgørelse baseret på det nye reducerede niveau for acceptabel daglig indtagelse af cyklamat, som Den Videnskabelige Komité for Levnedsmidler fastsatte i marts 2000.

De numre, der udgår i artikel 2, er direktiver, der er ophævet ved direktiv 95/2/EF.

4. I henhold til artikel 1, stk. 3, litra a), i Rådets forordning (EF) nr. 2894/94 om visse gennemførelsesbestemmelser til EØS-aftalen fastlægger Rådet Fællesskabets holdning til afgørelser, der omfatter udvidelse af fællesskabslovgivningen med substansændringer.

5. Rådet anmodes derfor om at godkende vedlagte udkast til afgørelse med henblik på vedtagelse i Det Blandede EØS-udvalg.

Udkast til AFGØRELSE TRUFFET AF DET BLANDEDE EØS-UDVALG om ændring af bilag II (tekniske forskrifter, standarder, prøvning og certificering) til EØS-aftalen

DET BLANDEDE EØS-UDVALG HAR -

under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 98, og

ud fra følgende betragtninger:

(1) Bilag II til aftalen blev ændret ved afgørelse nr. ... truffet af Det Blandede EØS-udvalg den ..... [1].

[1] EFT L ...

(2) Europa-Parlamentets og Rådets direktiv 94/35/EF af 30. juni 1994 om sødestoffer til brug i levnedsmidler [2], ændret ved EFT L 265 af 30.9.1998, s. 35, bør indsættes i aftalen.

[2] EFT L 237 af 10.9.1994, s. 3.

(3) Europa-Parlamentets og Rådets direktiv 94/36/EF af 30. juni 1994 om farvestoffer til brug i levnedsmidler [3], ændret ved EFT L 259 af 7.10.1994, s. 33, og EFT L 252 af 4.10.1996, s. 23, bør indsættes i aftalen.

[3] EFT L 237 af 10.9.1994, s. 13.

(4) Den Videnskabelige Komité for Levnedsmidler fastsatte i marts 2000 et nyt niveau for acceptabel daglig indtagelse (ADI) af cyklamat, som vil blive taget i betragtning i forbindelse med den næste ændring til Europa-Parlamentets og Rådets direktiv 94/35/EF af 30. juni 1994 om sødestoffer til brug i levnedsmidler.

(5) Europa-Parlamentets og Rådets direktiv 95/2/EF af 20. februar 1995 om andre tilsætningsstoffer til levnedsmidler end farvestoffer og sødestoffer [4], ændret ved EFT L 248 af 14.10.1995, s. 60, bør indsættes i aftalen.

[4] EFT L 61 af 18.3.1995, s. 1.

Europa-Parlamentets og Rådets direktiv 95/2/EF ophæver med virkning fra den 25. marts 1995 Rådets direktiv 64/54/EØF af 5. november 1963 om tilnærmelse af medlemsstaternes lovgivning om konserveringsstoffer, som må anvendes i levnedsmidler [5], Rådets direktiv 70/357/EØF af 13. juli 1970 om tilnærmelse af medlemsstaternes lovgivning om antioxidanter, som må anvendes i levnedsmidler [6], Rådets direktiv 74/329/EØF af 18. juni 1974 om tilnærmelse af medlemsstaternes lovgivninger om emulgatorer, stabilisatorer, fortyknings- og geleringsmidler, der må anvendes i levnedsmidler [7], og Kommissionens direktiv 83/463/EØF af 22. juli 1983 om indførelse af overgangsforanstaltninger for angivelse af visse ingredienser ved mærkning af levnedsmidler bestemt til den endelige forbruger [8], som tidligere er blevet indsat i aftalen og nu bør udgå af aftalen -

[5] EFT L 12 af 27.1.1964, s. 161.

[6] EFT L 157 af 18.7.1970, s. 31.

[7] EFT L 189 af 12.7.1974, s. 1.

[8] EFT L 255 af 15.9.1983, s. 1.

TRUFFET FØLGENDE AFGØRELSE:

Artikel 1

I bilag II til aftalen indsættes følgende i kapitel XII efter nr. 54y (Europa-Parlamentets og Rådets direktiv 1999/3/EF):

"54z. 394 L 0035: Europa-Parlamentets og Rådets direktiv 94/35/EF af 30. juni 1994 om sødestoffer til brug i levnedsmidler (EFT L 237 af 10.9.1994, s. 3), ændret ved EFT L 265 af 30.9.1998, s. 35.

Bestemmelserne i direktivet gælder i forbindelse med aftalen med følgende ændring:

"Fællesskabsbestemmelserne vedrørende E 952 cyklamat træder i kraft for Norge fra den dato, hvor den næste ændring af Europa-Parlamentets og Rådets direktiv 94/35/EF af 30. juni 1994 om sødestoffer til brug i levnedsmidler, for så vidt gælder E 952 cyklamat, træder i kraft."

54za. 394 L 0036: Europa-Parlamentets og Rådets direktiv 94/36/EF af 30. juni 1994 om farvestoffer til brug i levnedsmidler (EFT L 237 af 10.9.1994, s. 13), ændret ved EFT L 259 af 7.10.1994, s. 33 og EFT L 252 af 4.10.1996, s. 23.

54zb. 395 L 0002: Europa-Parlamentets og Rådets direktiv 95/2/EF af 20. februar 1995 om andre tilsætningsstoffer til levnedsmidler end farvestoffer og sødestoffer (EFT L 61 af 18.3.1995, s. 1), ændret ved EFT L 248 af 14.10.1995, s. 60."

Artikel 2

Teksten til nr. 2, 5, 8 og 33 i kapitel XII i bilag II til aftalen udgår.

Artikel 3

Teksten til Europa-Parlamentets og Rådets direktiv 94/35/EF, ændret ved EFT L 265 af 30.9.1998, s. 35, 94/36/EF, ændret ved EFT L 259 af 7.10.1994, s. 33, og EFT L 252 af 4.10.1996, s. 23, og 95/2/EF, ændret ved EFT L 248 af 14.10.1995, s. 60, på islandsk og norsk, som offentliggøres i De Europæiske Fællesskabers Tidendes EØS-tillæg, er autentiske.

Artikel 4

Denne afgørelse træder i kraft den ...., forudsat at Det Blandede EØS-udvalg har modtaget alle fornødne meddelelser i henhold til aftalens artikel 103, stk. 1 [9].

[9] [Forfatningsmæssige krav angivet.][Ingen forfatningsmæssige krav angivet.]

Artikel 5

Denne afgørelse offentliggøres i De Europæiske Fællesskabers Tidendes EØS-afdeling og EØS-tillæg.

Udfærdiget i Bruxelles, .

På Det Blandede EØS-Udvalgs vegne

Formand

Sekretærer for Det Blandede EØS-Udvalg